title: "H\u00f6rnem"
text: "H\u00f6rnem (S\u00f6l) (D\u00fctsk: H\u00f6rnum, Deensk: H\u00f8rnum) \u00f6n Sleeswig-Holstiin liit \u00f6n di Krais Nuurdfriisl\u00f6n.\n\nHistoorii\n\nMensken \u00f6n H\u00f6rnem \n\nDiar sen al fuar't Jaar 1500 Feskers \u00f6n H\u00f6rnem wesen. Dat jerst Mool, dat jen wat aur dit T\u0113rp iin \u00f6n en Uurkundi skref, wiar man 1649. Diar uur di Naam \"Hornum\" br\u00fckt.\nDi Naam H\u00f6rnem of H\u00f6rnum wiar al 1572 bikeent. Di Kroonist Muchel\u2013Madis (* 11. November 1572 \u00f6n Muasem; \u2020 21. Januar 1651) skref \u00f6n sin Kroonik aur en Skeps\u00fcnergang \"1571 fuar H\u00f6rnem\".\n1648 uur dat L\u00f6n fan en trinjum H\u00f6rnem fan Johannes Mejer \u00fcs \"H\u00f6rnum\" iin \u00f6n sin Koort teeknit.\nFuar rocht lung Tiren es man dach nemen hent\u00f6 dit S\u00fc\u0111erjen gingen en uuni diar.\nDir Lir wiar ek bluat bang fan Storenfl\u00f6\u00f6ren, hat wiar uk ek sa iinfach en kum me di Wunerd\u00fcnemer klaar. Di diari waiten ja man iinfach aur di Bechningen.\nDat Planten fan D\u00fcnemg\u0113rs h\u00f6l di S\u00f6n \u00fcp Stair, en da k\u0101m uk hok Lir diar hen.\n\nJerer es dat hiili s\u00fc\u0111ern Hualevail\u00f6n fan S\u00f6l H\u00f6rnem n\u0113mt uuren.\n\u00dcs boowen al sair, uunit diar bluat hok Feskers.\nFan 1765 bit hent\u00f6 1785 es bi di \"Budersand\" en H\u00fcs wesen, wat fuar Str\u00f6ngur t\u00f6 forwaari becht wiar.\nDit diari haa leeterhen hok Aamringer en Raantemer Lir ofreten. 1787 wiar bluat jit di Gr\u00fcnstiiner t\u00f6 keen.\n\nEe\u0111er dit Jaar 1900 \nDi jerst faster H\u00fcsen sen becht uuren, wan di Br\u00f6ch en di Bechningen fuar di HAPAG-Skepen en di Ail\u00f6n-Baan k\u0101m.\nDi H\u00fcsen staan ek muar. Hat wiar dat \"Hapag-Haus\", leeterhen \"Hotel Bettina\" en t\u00f6leest \"Fischreuse\" sa \u00fcs di \"Inselbahnhof\".\nFuar Lir me Skepen wiar interesant, dat H\u00f6rnem en Natuurhaawen hee, wat ek fan Eeb en Fl\u00f6\u00f6r ofhing, man dit wiar jit nemen \u0101pfeelen.\nMe di holten Br\u00f6ch fan 1901 k\u00fcr em me en Skepslinii fan Hamborig aur Cuxhaawen hent\u00f6 H\u00f6rnem raisi.\n\nAchter des sen rocht gau hok H\u00fcsen becht uuren en H\u00f6rnem uur \u00fcs en T\u0113rp bikeent. Di Inselbaan k\u00f6\u00f6rt n\u00fc uk twesken Weesterl\u00f6n en H\u00f6rnem.\n\nBit hent\u00f6 1927, diar di Hindenburgdam becht uur, sen 91% fan di Baarilir aur H\u00f6rnem t\u00f6 S\u00f6l kemen.\nDi Inselbaan wiar mal wichtig, aurdat diar niin Straat hent\u00f6 Weesterl\u00f6n wiar. Di diari es bit hent\u00f6 1970 k\u00f6\u00f6rt. Di Linii giar aur Weesterl\u00f6n hen bit hent\u00f6 List.\nDeling es di Trasi t\u00f6beekbecht en em ken diar me Rad langs.\n\n1906 fing H\u00f6rnem en Weetertorn, wat \u00f6n dit moderni \"Ruinendesign\" becht uur. \u00d6n di sokstiger Jaaren fing H\u00f6rnem dat Weeter fan Weesterl\u00f6n en di Torn uur 1967 ofreten.\n\u00d6n des Tir uur uk di \"Kersig-Siedlung\" becht, en em wel wat fuar di Sjuts fan di Weeterkanten maaki. Diarfuar smet em Beton-Tetrapoden \u00fcp di Str\u00f6n.\n\nDi F\u00fc\u00fcrtorn fan H\u00f6rnem es 1907 becht uuren, en di es 33,5 m hoog.\nDi diari es Diil fan en Seerii, en Pelworm en Weesterheever fing lik san Torn.\nFan 1918 bit 1933 es di F\u00fc\u00fcrtorn di Skuul fan H\u00f6rnem wesen, en di \u00d6nerrochtsr\u00fcm lair 30 m hoog.\n\nT\u00f6't Jen fan di jerst Warelkrich uunit 21 Mensken \u00f6n H\u00f6rnem, di Gimiindi set \u00f6n Raantem.\n\n\u00d6n biiring Warelkriigen uur fain \u00fcp H\u00f6rnem \u00fcppaset, aurdat em taacht, dat et en \"strateegisk wichtig Punkt\" wiar.\n\nLuki uk jir \n Teenkstairen \u00f6n H\u00f6rnem\n Panoraama fan H\u00f6rnem Haawen\n \u00dc\u0111er T\u0113rper en Gimiinden \u00fcp S\u00f6l\n H\u00f6rnem-Or \u00f6nt Nordfriesland Lexikon fan't NFI\n\nReferentsen \n\nS\u00f6l'"